|  |
| --- |
| Številka: 510-100/2016-75 |
| Ljubljana, 8.4.2019 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Predlog sklepa Vlade Republike Slovenije o uvrstitvi novega projekta v načrt razvojnih programov – predlog za obravnavo |
| 1. Predlog sklepov vlade: |
| Na podlagi petega odstavka 31. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17, 13/18 – ZJF-H in 83/18) je Vlada Republike Slovenije na …. seji dne … sprejela naslednji sklep:V veljavni Načrt razvojnih programov za obdobje 2019-2022 Proračuna Republike Slovenije se skladno s prilogo uvrsti nov projekt in sicer: 2130-19-2020 »EXPO 2020 Dubaj«.Stojan TramteGENERALNI SEKRETARPriloge sklepa:- Priloga 1: Izpis vloge za nov projekt iz MFERAC,- Priloga 2: Sklep o potrditvi DIIP in DIIP. Sklep prejmejo:- Ministrstvo za gospodarski razvoj in tehnologijo, - Ministrstvo za finance,- Služba Vlade Republike Slovenije za zakonodajo. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Robert Drobnič - Generalni komisar Slovenije - EXPO 2020 Dubaj |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Temeljni namen svetovne razstave EXPO je obravnava določene teme, ki je v svetovnem merilu aktualna v času, ko ta poteka. K sodelovanju so povabljene vse države sveta, ki skozi določeno temo izobražujejo javnost, predstavljajo načine, kako doseči potrebe civilizacije, predstavljajo napredek na enem ali več področjih človekovega udejstvovanja in javnost seznanjajo s smernicami za prihodnost. Svetovna razstava poteka vsakih 5 let in je na generalni ravni vodena s strani Generalne skupščine BIE (Mednarodni urad za razstave v Parizu), kot nacionalni koordinator Slovenije za sodelovanje z BIE pa deluje Ministrstvo za gospodarski razvoj in tehnologijo.Gradivo je pripravljeno na podlagi dosedanjih aktivnosti Vlade Republike Slovenije na tem področju. Vlada Republike Slovenije je s sklepom št. 50102-7/2016/5, z dne 9.6.2016, Ministrstvu za gospodarski razvoj in tehnologijo podelila pristojnost nacionalnega koordinatorja in izvedbo koordinacije vsebinskih, organizacijskih, kadrovskih, finančnih ter vseh drugih vidikov sodelovanja, ki jih narekuje članstvo Republike Slovenije v Mednarodnem uradu za razstave (BIE) ter koordinacijo nacionalnih nastopov na mednarodnih razstavah. Hkrati je za članico BIE iz Republike Slovenije imenovala državno sekretarko na Ministrstvu za gospodarski razvoj in tehnologijo. Nadalje se je Vlada Republike Slovenije s sklepom št. 51000-12/2016/5 z dne 28. 7. 2016, seznanila z Informacijo o svetovni razstavi »EXPO Dubaj 2020«, hkrati pa je za podpis Izjave o nameri o sodelovanju Republike Slovenije na svetovni razstavi »EXPO Dubaj 2020« pooblastila ministra za gospodarski razvoj in tehnologijo Zdravka Počivalška. Na tej podlagi je minister ob svojem uradnem obisku v Združenih Arabskih Emiratih (ZAE) Izjavo o nameri sodelovanja Republike Slovenije svetovni razstavi »EXPO Dubaj 2020« tudi podpisal. Na podlagi navedenega MGRT predlaga Vladi Republike Slovenije, da projekt »Predstavitev Slovenije na svetovni razstavi EXPO 2020 Dubaj« uvrsti v veljavni Načrt razvojnih programov - NRP. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| 2130 - MGRT | 2130-19-2020 EXPO 2020 Dubaj | 190117 EXPO 2020 Dubaj  | 950.000,00 |  |
| SKUPAJ | 950.000,00 |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| 2130 - MGRT | 2130-14-0004 Spodbujanje inovativnosti 2014-2020 | 160051 Spodbujanje inovativnosti  | 280.000,00 | 4.300.000 |
|  | 2130-16-0016 Spodbujanje internacionalizacije | 603210 Spodbujanje internacionalizacije  | 520.000,00 |  |
|  | 2111-11-0029 Krepitev prepoznavnosti slovenskega turizma  | 173210 Trženje in razvoj turizma  | 1.150.000,00 |  |
|  |  |  |  |  |
|  |  |  |  |  |
| SKUPAJ | 1.950.000,00 | 4.300.000 |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:Gradivo ne bo imelo finančnih posledic za državni proračun in za druga javno-finančna sredstva. |
| 8. Predstavitev sodelovanja z združenji občin: |
| Vsebina predloženega gradiva (predpisa) vpliva na:-pristojnosti občin,-delovanje občin,-financiranje občin. | NE |
| Gradivo (predpis) je bilo poslano v mnenje:- Skupnosti občin Slovenije SOS: DA/NE- Združenju občin Slovenije ZOS: DA/NE- Združenju mestnih občin Slovenije ZMOS: DA/NEPredlogi in pripombe združenj so bili upoštevani:- v celoti- večinoma- delno- niso bili upoštevani.Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** | NE |
| Skladno z 9. členom Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12 in 10/14) sodelovanje javnosti pri sprejemu predloga sklepa ni potrebno. | NE |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |

**Zdravko Počivalšek**

**MINISTER**

**OBRAZLOŽITEV**

1. **SPLOŠNO**

S sklepom Vlade Republike Slovenije št. 50102-7/2016/5, z dne 9.6.2016, je bila Ministrstvu za gospodarski razvoj in tehnologijo (v nadaljevanju: MGRT) podeljena pristojnost nacionalnega koordinatorja in izvedba koordinacije vsebinskih, organizacijskih, kadrovskih, finančnih ter vseh drugih vidikov sodelovanja, ki jih narekuje članstvo Republike Slovenije v Mednarodnem uradu za razstave (BIE) ter koordinacija nacionalnih nastopov na mednarodnih razstavah ter s tem tudi za mednarodno razstavo »EXPO Dubaj 2020«. Vlada Republike Slovenije se je s sklepom 51000-12/2016/5 z dne 28. 7. 2016 seznanila z Informacijo o svetovni razstavi »EXPO Dubaj 2020«, hkrati pa je za podpis Izjave o nameri o sodelovanju Republike Slovenije na svetovni razstavi »EXPO Dubaj 2020« pooblastila ministra za gospodarski razvoj in tehnologijo Zdravka Počivalška. Na tej podlagi je minister ob svojem uradnem obisku v Združenih Arabskih Emiratih (v nadaljevanju: ZAE) Izjavo o nameri tudi podpisal.

Temeljni namen svetovne razstave EXPO je obravnava določene teme, ki je v svetovnem merilu aktualna v času, ko ta poteka. K sodelovanju so povabljene vse države sveta, ki skozi določeno temo izobražujejo javnost, predstavljajo načine, kako doseči potrebe civilizacije, predstavljajo napredek na enem ali več področjih človekovega udejstvovanja in javnost seznanjajo s smernicami za prihodnost. Svetovna razstava poteka vsakih 5 let in je na generalni ravni vodena s strani Generalne skupščine BIE (Mednarodni urad za razstave v Parizu), kot nacionalni koordinator Slovenije za sodelovanje z BIE pa deluje MGRT.

Osrednja tematika »EXPO Dubaj 2020« je »Povezovanje idej za prihodnost«, torej povezovanje sveta s ciljem ustvarjanja boljše prihodnosti preko treh sklopov, to so »Mobility, Sustainability, Opportunity«, ki v prevodu pomenijo mobilnost, trajnost in priložnost (predstavljajo tudi osrednje podteme dogodka). Slovenija se je odločila za sodelovanje v sklopu trajnostnosti, ki poudarja spoštljiv in z našim planetom uravnotežen način življenja.

Osnovni koncept predstavitve bo prikazati »zelenost« Slovenije in njene naravne lepote ter prizadevanja, da se te danosti ohrani. Pomemben del predstavitve bo predstavljalo tesno sožitje zelenega okolja, bogatega z gozdovi in vodami ter trajnostno naravnan gospodarski razvoj, ki ne obremenjuje okolja. S primeri dobre prakse se bo prikazala kombinacija tradicionalnega z inovativnim.

Slogan slovenske predstavitve je »I feel Slovenia«.

»I feel Slovenia« je zasnovana kot državna znamka, katere osnovo predstavlja zelena barva (slednja odseva veliko gozdnatost Slovenije, neokrnjeno naravo ter vizijo, da gre država naprej z naravo). Tako se teži v organski razvoj z nišno gospodarsko usmeritvijo ter podpiranje tehnološkega napredka z upoštevanjem narave.

Postavljeni cilji, ki se s projektom želijo doseči, so:

* pozicioniranje Slovenije kot trajnostne ter hkrati visoko tehnološke in inovacijske države,
* povečanje prisotnosti slovenskih izdelkov in storitev tako na trgu ZAE kot na svetovnem trgu,
* promocija Slovenije kot turistične destinacije.

Slovensko gospodarstvo podpira udeležbo Republike Slovenije na Svetovni razstavi »Expo Dubaj 2020«. Kljub trenutno nizki vrednosti blagovne menjave med Republiko Slovenijo in ZAE je treba vedeti, da je to država, ki je postala najbolj moderna, inovativna in tehnološko privlačna šele v zadnjih desetletjih, predvsem kot moderen logistični center pomemben za celotno regijo.

Udeležba Republike Slovenije na »EXPO Dubaj 2020« bi podprla gospodarsko povezovanje Republike Slovenije s celotnim svetom, saj organizator zaradi izjemne logistične povezljivosti pričakuje več kot 70 % obiskovalcev, ki bodo prišli izven gostujoče države. Nastop Republike Slovenije je tako priložnost za povečevanje gospodarske aktivnosti in prepoznavnost slovenskega gospodarstva ne samo v gostujoči državi ZAE, ampak tudi na mednarodni ravni. Identificirane so bile številne možnosti predstavitve Republike Slovenije na »Expo Dubaj 2020«. To so predvsem področja informacijskih in telekomunikacijskih tehnologij, novih tehnologij, sodobnih rešitev v energetiki (energetska učinkovitost), okoljevarstvenih tehnologij, strojegradnje, gradbeništva in turizma vključno s številnimi potrošniškimi proizvodi.

Pri projektu bodo poleg MGRT aktivno sodelovali predvsem:

* Ministrstvo za zunanje zadeve,
* Javna agencija RS za spodbujanje podjetništva, internacionalizacije, tujih investicij in tehnologije SPIRIT,
* Slovenska turistična organizacija (STO),
* Urad Vlade Republike Slovenije za komuniciranje.

K sodelovanju bodo povabljene tudi druge organizacije, zato je odprta možnost za sodelovanje še dodatnih izvajalcev.

1. **RAZLOGI ZA UDELEŽBO REPUBLIKE SLOVENIJE NA SVETOVNI RAZSTAVI »EXPO 2020 DUBAJ«**

Udeležba Republike Slovenije je smiselna z več vidikov:

* mednarodna prepoznavnost državne znamke »I feel Slovenia« in krepitev ugleda RS v svetu,
* povečanje mednarodnega gospodarskega sodelovanja (EXPO bo izrazito mednaroden, v Dubaju živi okrog 200 narodnosti, poleg tega se pričakuje okrog 70% obiskovalcev izven območja ZAE),
* predstavitev Slovenije kot zelene turistične destinacije z veliko vode,
* v Dubaju bodo po napovedih organizatorja zastopane skoraj vse države sveta.

Napovedanih je več kot 190 držav udeleženk svetovne razstave »EXPO Dubaj 2020«, ki predstavljajo več kot 95% celotne svetovne populacije. Dogodek ponuja odlično priložnost za mednarodno promocijo in utrditev ugleda Republike Slovenije v svetu ter hkrati ponuja možnost za krepitev bilateralnih in multilateralnih političnih, gospodarskih in kulturnih odnosov Republike Slovenije z drugimi državami sveta. Udeležba Republike Slovenije je zanimiva tudi z vidika nosilnih tem svetovne razstave, kot so trajnost, mobilnost in razvojne priložnosti, ki se tesno navezujejo na nacionalne razvojne politike Republike Slovenije.

Okrog 500 svetovnih podjetij, ki ustvari 70% vsega svetovnega bogastva, ima svoje regionalne baze vzpostavljene v Dubaju. V Dubaju, ki je gostujoče mesto EXPA 2020, prebiva 200 različnih narodnosti, kar predstavlja svet v malem. Gospodarska rast ZAE bo po podatkih Mednarodnega denarnega sklada - IMF do leta 2020 letno rasla za 5%.

Pomemben del projekta »EXPO Dubaj 2020« je posebna elektronska platforma, ki je vzpostavljena za posameznike, mala in srednja podjetja ter korporacije. Velik poudarek je tokrat na zapuščini tega izjemnega dogodka, pri čemer je oziroma bo razpisanih veliko projektov, namenjenih inovatorjem posameznikom, univerzam, raziskovalnim institucijam, podjetjem, nevladnim organizacijam.

Blagovna menjava med Republiko Slovenijo in ZAE se iz leta v leto povečuje, vendar je še vedno na dokaj nizki ravni. V letu 2015 je bilo doseženih za okoli 88 mio EUR (84 mio EUR izvoz in 4 mio EUR uvoz) blagovne menjave, kar državo ZAE uvršča na 142. mesto med izvoznimi partnericami Slovenije in na 74. mesto med uvozniki v Slovenijo.

Država Slovenija je z več kot 50% pokritjem površine z zelenimi gozdovi in številnimi vodnimi izviri pravo nasprotje ZAE in v tem smislu zelo zanimiva tudi kot turistična destinacija. Z ustrezno komunikacijsko in promocijsko strategijo »zelenega« turizma na »EXPO Dubaj 2020«, je mogoče pričakovati, da bi se del turističnih tokov, ki so zadnja leta usmerjeni v ostale alpske države, kot so npr. Švica, Avstrija, Italija in tudi Nemčija, lahko preusmeril tudi v Slovenijo.

1. **NAČIN, UČINKI IN FINANČNI OKVIR UDELEŽBE REPUBLIKE SLOVENIJE NA SVETOVNI RAZSTAVI »EXPO DUBAJ 2020«,**

V skladu z naravo prirejanja svetovnih razstav EXPO se države lahko odločijo za sodelovanje s samostojnimi paviljoni ali v sklopu skupinskih predstavitev na določeno temo. Glede na izkušnje s preteklih udeležb Republike Slovenije na svetovnih razstavah, bo Republika Slovenija na svetovni razstavi »EXPO Dubaj 2020« sodelovala z lastnim paviljonom in sicer na majhnem zemljišču za samostojne paviljone v velikosti 1.550 m2.

**Učinki udeležbe na EXPO 2020 Dubaj**

Gre za projekt predstavitve Slovenije na največji svetovni razstavi. S tem pa tudi slovenskega gospodarstva, turizma, kulture, naravnih danosti in drugih značilnosti in primerjalnih prednosti države.

Projekt ima neposredno merljive učinke v delu, kjer se bodo evidentirale aktivnosti v celotni šest mesečni predstavitvi Slovenije svetu. Merljivi kazalniki so v številu obiskovalcev, v številu gospodarskih delegacij, v številu povezav gospodarskih, turističnih, kulturnih in drugih povezav.

Večina učinkov ne bo neposrednih, ampak bodo posredni.

Učinki bodo naslednji:

* večja prepoznavnost Slovenije,
* večje povezovanje in sodelovanje slovenskega gospodarstva z gospodarstvi drugih držav, v svetovnem merilu,
* večji potencial za nove investitorje v Sloveniji in za nova delovna mesta,
* večji potencial za nove turistične goste v Sloveniji in za nova delovna mesta in za razvoj turizma v Sloveniji na višji ravni,
* večji potencial za povezovanje na mednarodni ravni na področju kulture in na drugih področjih,
* večji potencial za povezovanje na mednarodni ravni na področju trajnostnega razvoja,
* izboljšanje kazalnikov gospodarstva.

**Izvajalci projekta, način izvedbe in finančni okvir udeležbe na EXPO 2020 Dubaj**

Projekt bo izvedel MGRT v vlogi nacionalnega koordinatorja, na podlagi sklepa Vlade Republike Slovenije št. 50102-7/2016/5 z dne 9.6.2016.

Projekt ima naslednje faze:

* Priprava idejnega koncepta in izdelava končne idejne zasnove,
* Priprava projektne dokumentacije (Projekt za izvedbo) in izbor izvajalca za postavitev paviljona,
* Postavitev paviljona,
* Opremljanje paviljona,
* Priprava in izvedba šest mesečnega programa Predstavitve Slovenije,
* Razgradnja paviljona oziroma vzpostavitev prvotnega stanja na kraju slovenskega razstavnega paviljona.

MGRT / generalni komisar Slovenije za EXPO 2020 Dubaj poroča o projektu dvakrat letno Vladi Republike Slovenije in najmanj štirikrat letno Stalni medresorski skupini za promocijo Slovenije.

**Ocena stroškov po stalnih cenah in tekočih cenah, prikazano posebej za upravičene in preostale stroške in navedbo osnov za oceno vrednosti**

|  |  |  |  |  |  |
| --- | --- | --- | --- | --- | --- |
| **Št.** | **Vrsta stroška** | **Ocena stroškov** | **2019** | **2020** | **2021** |
| 1 | Paviljon: gradnja in razgradnja | 5.500.000 | 2.500.000 | 2.500.000 | 500.000 |
| 2 | Stroški obratovanja paviljona | 2.000.000 |  | 1.000.000 | 1.000.000 |
| 3 | Stroški transporta, najema poslovnih prostorov in nastanitev | 1.000.000 | 100.000 | 500.000 | 400.000 |
| 4 | Stroški programa in organizacije nacionalnega dneva | 300.000 |  |  | 300.000 |
| 5 | Ostale storitve | 600.000 | 200.000 | 200.000 | 200.000 |
| 6 | Stroški materiala | 300.000 | 100.000 | 100.000 | 100.000 |
|  | **SKUPAJ** |  9.700.000  |  **2.900.000**  |  **4.300.000**  |  **2.500.000**  |

Vezano na terminski plan aktivnosti v okviru projekta, ki je v veliki meri določen s strani organizatorja, bodo stroški nastajali v letih 2019, 2020 in 2021. V izračun stroškov predstavitve Republike Slovenije na »EXPO 2020 Dubaj« so vključeni stroški priprave, izvedbe in obratovanja paviljona, stroški nastanitve, najema poslovnih prostorov in transporta, stroški organizacije nacionalnega dneva ter stroški ostalih storitev in materiala.

**Predvideni viri financiranja**

|  |  |  |  |  |  |
| --- | --- | --- | --- | --- | --- |
| **Št.** | **Proračunska postavka** | **2019** | **2020** | **2021** | **SKUPAJ** |
|  | **EXPO 2020 Dubaj: 190117** |  950.000  |  |  | **950.000** |
|  | **Spodbujanje inovativnosti: 160051**  | 280.000 |  4.300.000  |  2.500.000  | **7.080.000** |
|  | **Spodbujanje internacionalizacije: 603210**  | 520.000 |  |  | **520.000** |
|  | **Trženje in razvoj turizma: 173210**  | 1.150.000 |  |  | **1.150.000** |
|  | **SKUPAJ** | **2.900.000** | **4.300.000** | **2.500.000** | **9.700.000** |

Viri sredstev za financiranje za leto 2019 so zagotovljeni v proračunu RS v višini 2.900.000 v zgoraj opisanih proračunskih postavkah MGRT. Sredstva za leti 2020 in 2021 so načrtovana v zgoraj opisanih proračunskih postavkah MGRT.